*Lisa 2*

*Teavituskirja uue teksti projekt*

Tere!

Teavitame Teid, et jõuate vanaduspensioniikka «VP\_EA\_KP» ja sellega seoses tekib teil õigus vanaduspensionile.

Vanaduspensioni saamiseks peab olema **vähemalt 15 aastat** Eesti pensionistaaži.

Vastavalt riikliku pensionikindlustuse seadusele on teil õigus taotleda vanaduspensioni määramist kas alates vanaduspensioni ikka jõudmisest või valida paindlik vanaduspension.

Üldise vanaduspensioni kohta on täiendavat infot Sotsiaalkindlustusameti kodulehel <https://sotsiaalkindlustusamet.ee/pension-ja-seotud-huvitised/pensioni-liigid/vanaduspension>

Paindliku vanaduspensioni, selle vormide ja maksmise tingimuste kohta enne ja pärast pensioniiga kohta leiate lisainfot lehelt: <https://sotsiaalkindlustusamet.ee/pension-ja-seotud-huvitised/pensioni-liigid/paindlik-pension>

Pensioni määramiseks tuleb esitada meile **avaldus**, millevormi leiate meie kodulehelt ([blanketid - pensioni blanketid](https://www.sotsiaalkindlustusamet.ee/et/organisatsioon-kontaktid/blanketid#Pensioni%20blanketid)).

Kui soovite hakata vanaduspensioni saama pensioniikka jõudmise päevast, peate avalduse esitama üheksa kuu pikkuse perioodi jooksul – alates kuuest kuust enne õiguse tekkimist **kuni kolme kuu jooksul pärast õiguse tekkimist**. Paindliku vanaduspensioni saate valida ka mistahes ajal pärast pensioniikka jõudmist.

Pensionistaaž jaguneb ***pensioniõiguslikuks staažiks*** (mida arvestatakse dokumentide alusel kuni 31.12.1998) ja ***pensionikindlustusstaažiks*** (mida arvestatakse isikustatud sotsiaalmaksu alusel alates 01.01.1999).

Pensioniõigusliku staaži arvestamiseks saatke palun koos pensioniavaldusega järgmised dokumendid:

* tööraamat või muud töötamist tõendavad dokumendid (arhiiviteatis, tööleping, käskkiri, korraldus vms.);
* kutsekooli, kesk-eriõppeasutuse või kõrgkooli diplom (statsionaarses õppevormis õppimise korral);
* sõjaväepilet (kui olete kohustuslikus korras teeninud Nõukogude armees);
* lapse sündi tõendav dokument (kui andmed Rahvastikuregistris puuduvad);
* abiellumisel nime muutnud isikul abielu tõendav dokument (kui abielu on sõlmitud väljaspool Eestit);
* teise vanema nõusolek lapse kasvatamise/väikelapse eest hoolitsemise aja arvamiseks pensionistaaži hulka.

**Kui Te olete loetletud dokumendid juba varasemalt Sotsiaalkindlustusametile esitanud, siis ei ole vaja neid uuesti esitada.**

Pensioniavalduse ja täiendavad dokumendid saate meile edastada:

* [Sotsiaalkindlustusameti iseteeninduses](https://iseteenindus.sotsiaalkindlustusamet.ee/), alustades suhtlust
* elektrooniliselt aadressil [info@sotsiaalkindlustusamet.ee](mailto:info@sotsiaalkindlustusamet.ee)
* posti teel aadressil Paldiski mnt 80 Tallinn 15092
* tuues isiklikult [Sotsiaalkindlustusameti klienditeenindusse](https://www.sotsiaalkindlustusamet.ee/et/organisatsioon-kontaktid/ska-klienditeenindused)

Kui soovite küsida nõu oma pensioni kohta kas veebi teel või kontoris, broneerige selleks aeg meie iseteeninduskeskkonnas <https://iseteenindus.sotsiaalkindlustusamet.ee/bookings/booking>

Pensioniavalduse läbivaatamise aeg sõltub sellest, kas meil on olemas kõik pensioni määramiseks vajalikud dokumendid. Kui  kõik korrektsed dokumendid on olemas, teeme pensioni määramise otsuse 30 tööpäeva jooksul alates Teie vanaduspensioniikka jõudmise päevast või paindliku vanaduspensioni taotlemise korral nõuetekohase pensioniavalduse esitamisest. Otsus edastatakse Teile iseteeninduskeskkonda ning selle kohta saate teavituse oma e-posti aadressile.

Kui soovite saada pensionitunnistust, siis palume Teil see tellida märkides soovi pensioniavaldusele. Lisage avaldusele kindlasti **arvelduskonto number**, kuhu soovite hakata saama pensioni.

Pensioni määramise ja maksmise üheks eelduseks on registreeritud elukoht. Palume Teil kontrollida, kas Teie andmed Rahvastikuregistris on korrektsed!

Pensioni taotlemise ja liikide kohta saate täiendavalt lugeda meie kodulehelt <https://www.sotsiaalkindlustusamet.ee/>

Lugupidamisega

Sotsiaalkindlustusamet

[info@sotsiaalkindlustusamet.ee](mailto:info@sotsiaalkindlustusamet.ee)